
Al. Dragomir nu este o „invenție” a 
lui Liiceanu, fiindcă oamenii mici 
nu-i pot inventa pe oamenii mari 


Un maestru al 
linguşelilor scria (la vreo 
cinci ani după ce-mi apăru- 
se volumul Propedeutică de 
eternitate. Alexandru 
Dragomir în singurătatea 
gândului, Ed. Star Tipp, 
2004, în care semnalasem 
o serie de ciudățenii legate 
de publicarea în 2004 a 
gândirii lui Alexandru 
Dragomir, şi la vreo trei ani 
| ' după ce scrisesem în 

: „Argeş” articolul intitulat 
Ultima revelaţie a lui Alexandru Dragomir) că „mecena 
filozofiei actuale de la Dunăre la Carpaţi”, editând Crasele 
banalități metafizice l-ar fi „inventat” pe acest „debutant 
postum”. Directorul Editurii Humanitas, împreună cu S$. 
Vieru şi A. Pleşu -după opinia scriitorului Ovidiu Pecican, s- 
ar fi aflat în preajma lui Al. Dragomir cum s-au aflat 
odinioară discipolii în preajma lui lisus (v. Ovidiu 
Pecican, Inventând filozofi). 

Deşi postulează teza că românii şi-ar „inventa filozofii”, 
cu exemplul „octogenarului Al. Dragomir” şi al lui Nae 
Ionescu, O. Pecican s-a abținut să indice „inventatorul” 
întâiului creator de şcoală românească de filozofie. Probabil 
fiindcă citise însemnarea lui Vasile Băncilă după care „lipsa 
de operă” în cazul lui Nae Ionescu este o vorbă în vânt. Sau 
pur şi simplu pentru că în cazul lui Nae Ionescu nici unul 
dintre faimoşii săi editori (C. Noica, M. Vulcănescu, C. 
Floru etc.) nu s-a gândit să se închipuiască autor de filozofie 
pe seama gândirii profesorului (care odinioară făcea faima 
Universităţii bucureştene) tipărită de ei. 

Din cauza intervențiilor editorilor gândirii lui 
Alexandru Dragomir care nu s-au limitat doar la stilistica 
frazelor ci au modificat şi înlănțuirea argumentelor din 
prelegerile acestuia, permițându-şi a adăuga din buzunar şi 
a insera modestele lor gânduri fără a schimba corpul de 
literă (paginile 36-38 ale eseului despre Scrisoarea pierdută), 
despre volumul Crasele banalităţi metafizice (2004) s-a spus 
că este o „ediţie nord-coreeană”. 

Se pare însă că cei „ocupați cu extirparea bunului simț” 
(v. Al. Husar, Anti-Gog, Ed. Agora, Iasi, 1997) vor să impună 
ideea că Liiceanu l-ar fi „inventat” pe fostul discipol al lui 
Nae Ionescu (v. Jeni Acterian, Jurnal) trecut în 
clandestinitate după ce scrisese în 1945 pentru publicare 
un text despre oglindire şi după ce fusese publicat la Paris 
de către Virgil Ierunca, spre a fi din nou tipărit după 1990 
de către Nicolae Florescu (v. Isabela Vasiliu- 
Scraba, Propedeutică de eternitate. Alexandru Dragomir 
în singurătatea gândului, Ed. Star Tipp, Slobozia, 2004). 

Pentru Alexandru Dragomir, fenomenologia era un 
fel de a vedea „pe îndelete” ce este în jurul său şi ce se 
poate gândi în marginea lui Thomas din Aquino, Platon, 
Kant, Hegel, Descartes, Aristotel etc. Era modul său 
particular de a intra într-un contact „înțelegător” cu lumea 
filozofiei, cu lumea din jurul său şi cu propria-i persoană. 
Noica îi reproşase lui Dragomir lipsa de finalitate culturală 
a unei asemenea echilibrări care, fiind perfect autentică, 
mergea cumva pe linia observației lui Blaga din anii treizeci 
după care fenomenologia ar fi lipsită de virtuți creatoare. 

Toată viața sa de filozof, Alexandru Dragomir şi-a 
petrecut-o în intimitatea câtorva persoane pasionate de 
filozofie: la început în cercul din care făceau parte Mircea 
Vulcănescu, Constantin Noica, Mihai Rădulescu, Petru 
Comarnescu şi Jeni Acterian. Apoi, după şaptezeci, se pare 
că a mai discutat filozofie şi cu doi foşti colegi de facultate: 
Octavian Nistor şi Mihai Şora. Dar numai lui Noica îi dădea 
caietele sale în care-şi consemnase gândurile, sau chiar 
texte mai întinse, cum a fost cel despre Socrate, din 1981, 
nepublicat ca atare de editorul care i-a vampirizat de fapt 
gândirea, spre a trece în ochii naivilor drept „co-autor” 
fără ştirea autorului. 

Din corespondenţa purtată între Alexandru Dragomir 
şi Constantin Noica se mai poate deduce că Noica i-a 
„regizat” filozofului Alexandru Dragomir ieşirea la lumină, 
fiindcă pe 5 februarie 1983 îi scria de la Sibiu că „nu e 
momentul să apari”(Al. Dragomir, Meditaţii despre epoca 
modernă, Ed. Humanitas, 2010, p.267). 


În dezacord cu părerea mea postată pe internet despre 
mutilarea gândirii lui Alexandru Dragomir odată cu 
publicarea acesteia în 2004 la Editura Humanitas (v. Isabela 
Vasiliu-Scraba, Propedeutică de eternitate. Alexandru 
Dragomir în intimitatea gândului, Ed. Star Tipp, 2004), 
într-un comentariu la unul din articolele pe care mi le-a 
publicat o revistă on-line, un „Alexandru” nu s-a sfiit să 
afirme că volumul Crase banalități metafizice cuprinzând 
prelegeri ţinute de Alexandru Dragomir „ar putea trece 
sub numele lui Liiceanu” (v. „Alexandru” comentând 
articolul Isabelei Vasiliu-Scraba, „Angelologul” Pleşu pe 
fundal de Mircea Vulcănescu într-un film de la TVR 
Cultural, în revista on-line „Noi, nu!”). 

Argumentul adus pe 29 noiembrie 2009 de acest 
„Alexandru” (probabil pseudonim al lui Sorin Vieru) după 
care editorul G. Liiceanu ar fi fost îndreptăţit să-şi 
însuşească cele gândite pe Alexandru Dragomir este cât 
se poate de surprinzător. În mod ciudat, un raționament de 
factură similară a folosit şi O. Pecican pe la începutul anului 
2009 în articolul său despre cum l-a «inventat» Liiceanu pe 
Dragomir. 

După aşa-zisul „Alexandru”, dacă Gabriel Liiceanu a 
povestit cum a crezut el că a auzit de la filozoful 
Al. Dragomir, atunci el (în calitate de „mecena” sau de 
editor) îsi poate revendica ideile auzite, putându-se liniştit 
considera co-autor al cărtii realizată din ce a crezut el că 
aude (volum tradus si in franceză in 2008), fiindcă nimeni 
din jurul său nu va face decât să-l aplaude. 

Dacă n-ar fi scris la începutul lui 2009 ce a scris zisul 
„Alexandru” pe la sfârşitul aceluiaşi an, s-ar crede că Ovidiu 
Pecican reiterează ideea din acest comentariu sub altă 
formă. Pentru că el scrie pe 2 febr. 2009 că volumul Crase 
banalități metafizice are nişte autori cerți (probabil G. 
Liiceanu şi Sorin Vieru) şi un „autor incert”: Alexandru 
Dragomir (v. O. Pecican, Inventând filozofi). 

În plină expansiune europeană a aşa-zisei mode 

hegeliene, Giovanni Papini ia peste picior în 1942 tirania 
intelectuală (din statele de “stânga” sau de “dreapta”), 
imaginându-l în Gog pe Caccavone, bine plasat în lumea 
academică a unui stat totalitar. Acesta ar preda la 
universitate un curs de istorie a greşelilor omeneşti, adică 
un curs de istoria filozofiei (v. Nae Ionescu, Moda în filozofie, 
prelegere din Cursul de istoria metafizicii. 1930-1931). 
Scriitorul italian (readus în actualitate de Alexandru Husar 
prin excelentul său volum Anti-Gog, 1997) scrie despre 
Caccavone că n-ar disprețui nici banii şi nici arta culinară, 
fiind atât nutriționist cât şi casier al serviciului de golire a 
latrinelor. Fiind imaginat de Papini ca “preşedinte al 
Consiliului de represiune a mişcărilor telurice”, Caccavone 
ar fi protector al sectelor eretice şi atent cenzor al culturii 
scrise, reprimând talentele autentice. “Om cu greutate”, 
Cacavove mai este şi director de conştiinţe dedicat 
extirpării bunului simț (subl. ns., I.V.-S.). În plus, fiind 
magnat al presei, încurajează inflația de nonvalori şi 
descreierisirea prin propagarea cunoştinţelor inutile. Pe 
scurt, Caccavone ar fi un filosof devenit o adevărată 
instituție prin îngâmfare şi cumul de funcţii de conducere 
şi de sinecuri. 
După un articol bine scris de Cătălin Sturza despre 
monologurile lui G. Liiceanu la Atheneu în compania câte 
unui invitat (v. revista.cultura.ro), un cititor se lamenta pe 
29 febr.2012 ce trist este “când un om mare începe să 
devină tautologic”. Un altul i-a replicat că “e tautologic 
fiindcă nu e mare, n-are nimic de spus serios...e un pitic”. 
Postând o legătură spre a se vedea ce-am scris despre G. 
Liiceanu în studiul meu intitulat Noica în cifru “humanist” 
(v. rev Acolada, nr. 4/2011, p.16), i-am dat dreptate celui 
care-l considerase pe G. Liiceanu “un pitic”. Mai ales din 
convingerea că “oamenii mici” nu-i pot inventa pe “oamenii 
mari”. Pot, cel mult, să-şi manifeste “creativitatea” cum şi- 
au manifestat-o decenii de-a rândul cenzorii ideologici care 
au orchestrat terorismul intelectual din comunism stricând 
gândul altuia şi adăugând din burtă. Fiindcă “din cap” 
oricine pune doar în cărțile proprii. 


Isabela VASILIU-SCRABA 


ÎN 


Poezie 


ULTIMA TERRA 


Nu ştiu să mor: cine-ar putea să mă-nveţe? 
M-am dus s-o întreb, nu ştia nici marea, 
Am fost pe la ei, munții tăceau, 

Întrebând cenuşa treceam pe-ntuneric, 

Şi cenuşa foşnea sub cerul tăcerii. 


Ştiutori de moarte nefiind pe la noi, 
Nu mai aveam pe cine să-ntreb, 
Moartea e o limbă de noi nevorbită, 
Cu litera ei pe aici nu se scrie. 


Dar cu teascuri anume, ucenici şi cerneli, 
Au venit din apus ori din soare-răsare 

Nişte dascăli de moarte care-o ştiu ca pe apă, 
Cu tipare-nflorindu-i litera-n aur. 


Nu mă plec în fața scrisului morții! 
Chiar lovit de moarte, cine poate muri 
Câtă vreme noaptea-şi aminteşte stele? 


SUNT VEŞNICUL COPIL 


Sunt veşnicul copil, 

din trup lipseşte mierea, 

şi încă n-am spus toată splendoarea lipsei, 
parfumul ascuns în vidul din sticlele reci. 
Nimeni din cei bine meşteriți nu cunoaşte 
speranța păpuşii strâmbe, 

tocmai pentru că s-a greşit, 

fiindcă nu e cum trebuie, speră 

că se va naşte iarăşi, nu se poate 

să fie o singură cale, şi aceea păcătoasă. 
Însăşi strâmbătatea e o dovadă 

că se va face iar 

o nouă încercare, mai glorioasă. 

Eu, păpuşa greşită, sunt urgenţa extremă, 
ce sunt chemările S.0.S. de pe mare 

față de strigătul meu? 

Haide, rezistă valurilor! 

Nesfârşită sosire a luminii, mereu întârziată. 
Şi iată, lumina inversă, acum urcătoare 
spre soarele de unde a curs, 

se întoarce la sânul pe care-l cunoaşte 

şi îl ştie etern. 


ÎNMORMÂNTAREA MĂTUȘII 


Era pe vremuri ca o catedrală, 
Cu sine însăşi pururea egală, 
Nedrept față de alții de frumoasă! 
Bătrână pleacă şi cu mâna goală. 


În rochie, deşi e-acuşi Crăciunul, 

Şi în pantofi subțiri pe-un ger ca tunul, 
Fără palton, cu capul gol se duce 

Spre-un loc de unde nu s-a-ntors nici unul. 


E-atât de iarnă şi de rece vântul, 
Gropari grăbiţi, de marmură pământul, 
Au dat rasol...Şi n-a-ncăput-o groapa 
Aşa cum vie n-o-ncăpuse gândul. 


Pe cât a fost de-naltă şi zeiască, 

Din ea pădure-ar trebui să crească, 
Nedrept de mândră, veşnică pădure... 
Şi vor iubi-o fără s-o cunoască. 


COPIL CERTAT 


Aici la fundul cerurilor mele, 

Pe stradă plimbă vântul tinichele, 
Un câine bate darabana-n praf 
Habar n-având că e privit de stele. 


Aşa cum bine tatăl meu zicea, 
Ce poate fi în tărtăcuța mea? 
În nici un caz vreo sită de mătase, 
Doar cozi de câine de prin mahala. 


Din coada unui câine, ce poţi face? 
Cât ai munci-o, n-o subții şi pace... 
Dar când iubeşti, nu sita de mătase 
Ci cozile de câine-ncep să joace. 


Elisabeta ISANOS 

